ভেনজেন্স (২০০৬)

ভেনজেন্স একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র-এর জন্য প্রযোজনা করেছে। এটি ভেনজেন্স কালানুক্রমিকের অধীনে প্রচারিত ষষ্ঠ অনুষ্ঠান ছিল। এই অনুষ্ঠানটি ২০০৬ সালের ২৫শে জুন তারিখে মার্কিন যুক্তরাষ্ট্রের নর্থ ক্যারোলাইনার শার্লটের শার্লট ববকেটস এরিনায় অনুষ্ঠিত হয়েছে। এটি শার্লট ববকেটস এরিনায় অনুষ্ঠিত ডাব্লিউডাব্লিউই-এর সর্বপ্রথম অনুষ্ঠান ছিল।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ডি-জেনারেশন এক্স হ্যান্ডিকেপ ম্যাচে দ্য স্পিরিট স্কোয়াডকে পরাজিত করেছে। অন্যান্য শীর্ষস্থানীয় ম্যাচে, রোব ভ্যান ড্যাম ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে এজকে এবং একক ম্যাচে রেন্ডি অরটন কার্ট এঙ্গেলকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র ব্র্যান্ডে নিযুক্ত ডাব্লিউডাব্লিউইয়ের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইয়ের সাপ্তাহিক টেলিভিশন অনুষ্ঠান র-এ প্রদর্শন করা হয়েছে।

পটভূমি
ভেনজেন্স হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন মাসে অনুষ্ঠিত হয়। ২০০১ সালের ডিসেম্বর মাসে, ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) (যা উক্ত সময়ে ওয়ার্ল্ড রেসলিং ফেডারেশন (ডাব্লিউডাব্লিউএফ) নামে পরিচিত ছিল) সেই বছর আর্মাগেডনের পরিবর্তে ভেনজেন্স শিরোনামে একটি প্রতি-দর্শনে-পরিশোধ (পিপিভি) অনুষ্ঠানের আয়োজন করেছিল, কেননা আর্মাগেডন নামটি ১১ সেপ্টেম্বরের হামলার শিকারদের জন্য সম্ভাব্য আক্রমণাত্মক হিসেবে বিবেচিত হয়েছিল। ২০০২ সালের মে মাসে সংস্থাটি ডাব্লিউডাব্লিউএফ থেকে ডাব্লিউডাব্লিউইতে নামকরণের পর সংস্থাটি ঘোষণা করেছিল যে ভেনজেন্স পুনরায় আয়োজন করা হবে; তবে তাদের পিপিভি সময়সূচীর জুলাই মাসে, কেননা আর্মাগেডনকে একই বছরের ডিসেম্বর মাসে আয়োজন করার সিদ্ধান্ত গ্রহণ করা হয়েছিল – এভাবে বার্ষিক অনুষ্ঠান হিসেবে ভেনজেন্স প্রতিষ্ঠিত হয়েছিল, ২০০২ সালের অনুষ্ঠানটি ডাব্লিউডাব্লিউইর অধীনে প্রচারিত প্রথম ভেনজেন্স অনুষ্ঠান ছিল।

২০০৬ সালের এই অনুষ্ঠানটি ভেনজেন্স কালানুক্রমিকের ষষ্ঠ অনুষ্ঠান ছিল, যা ২৫শে জুন তারিখে মার্কিন যুক্তরাষ্ট্রের নর্থ ক্যারোলাইনার শার্লটের শার্লট ববকেটস এরিনায় অনুষ্ঠিত হয়েছে। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।

তথ্যসূত্র

বহিঃসংযোগ


২০০৬
রয়্যাল রাম্বল
বিষয়শ্রেণী:জুন ২০০৬-এ মার্কিন যুক্তরাষ্ট্রে ঘটনা
বিষয়শ্রেণী:২০০৬-এ নর্থ ক্যারোলাইনা
বিষয়শ্রেণী:শার্লটে ঘটনা
বিষয়শ্রেণী:শার্লটে পেশাদার কুস্তি